131. СУ „К. А. Тимирязев“

**Критерии за оценяване по музика**

**V, VI , VII, VIII, IX, X клас**

**(Изготвил: Рая Христова)**

**Отличен 6 –** ученикът постига напълно очакваните резултати от учебните програми, няма пропуски; усвоени са всички нови понятия и ученикът ги използва правилно; прилагат се самостоятелно по различни учебни задачи и ситуации и водят до правилен (верен отговор) резултат.

**Много добър 5 –** ученикът постига с малки изключения очакваните резултати от учебните програми; показва незначителни пропуски в знанията и уменията си; показва неувереност и нестабилност в действията си.

**Добър 4** – ученикът постига преобладаваща част от очакваните резултати от учебните програми; показва придобитите знания и умения с малки пропуски и/или неточности, нуждае се от помощ при прилагането им в непознати ситуации;

**Среден 3** - ученикът постига само отделни очаквани резултати от учебните програми; в знанията и уменията си има сериозни пропуски и допуска много грешки;усвоени са само някои от новите понятия; притежава малка част от компетентностите, определени като очаквани резултати в учебните програми.

**Слаб 2** – ученикът не постига очакваните резултати от учебните програми.

1. **клас**

**Учениците в V клас трябва да:**

* + Изпълняват според възможностите си авторски или народни песни по избор от училищния репертоар, както и „ Химн на Европа“, „Химн на Република България“ и „Химн на Св.Св. Кирил и Методий“.
	+ Възпроизвеждат ритъм по слух и графичен запис.
	+ Разпознават по звучност и състав различни оркестри и определят принадлежност на музикални инструменти към установените в практиката видове и групи.
	+ Разпознават фолклорна музика от Тракия, Пирин, Родопите, безмензурност, размери

5/8,7/8а,7/8б, 9/8а.

* + Знаят основните формообразуващи принципи в музиката и ги откриват в изучаваните музикални форми и творби от училищния репертоар и ги свързват с определени графични модели – едноделна, двуделна, триделна, рондо.
	+ Знаят имената на първите български композитори и изпълняват песни от тях.

1. **клас**

**Учениците в VI клас трябва да:**

* + Изпълняват най – малко четири песни от училищния репертоар и ги интерпретират според възможностите си. - Изразяват лични предпочитания и изпълняват по избор песен от училищния и/или извънучилищния репертоар.
	+ Пеят по слух според възможностите си две теми от изучавани музикални произведения и ги свързват с съответната творба и автор.
	+ Коментират ролята на изразните средства в музиката от различни жанрове и стилове. - Разпознават по звучност и състав различни оркестри, определят принадлежност на музикални инструменти към установените в практиката видове и групи.
	+ Разпознават характерни метрични явления – безмензурност, както и метрума на музика в 11/8,13/8 в песни и инструментални мелодии от училищния репертоар.
	+ Разпознават по слух метрични групи, включващи нотни стойности до осмина и ги свързва с графични символи.
	+ Познават основни формообразуващи принципи в музиката и ги открива в изучаваните музикални форми и творби от училищния репертоар - вариационна и сложна триделна, - Разпознават музика и коментират обреди от различни фолклорни области в България, включително от своя регион – Шопско, Северна България, Добруджа.
	+ Знаят имената на български композитори класици, като ги свързват с по – едно тяхно произведение.
	+ Познават музика на други народи и етноси, като откриват сходства и различия.
	+ Знаят имената на трима музиканти или музикални формации от различни жанрове и ги свързват с типични произведения.

1. **клас**

**Учениците в VII клас трябва да:**

* + Пеят най-малко пет песни по избор от училищни и/или извънучилищния репертоар и ги интерпретират според възможностите си, изразяват лични предпочитания.
	+ Пеят по слух според възможностите си три теми от изучавани музикални произведения и ги свързват със съответната творба и автор.
	+ Разпознават по характерна музика пет танца и танцуват според възможностите и желанията си най-малко два от тях.
	+ Познават съвременни комуникационни канали за реализация на музикална продукция в публичната сфера, знаят основни начини за търсене, събиране, съхранение, обработка и разпространение на музикална информация.
	+ Коментират ролята на изразните средства в музика от различни жанрове и стилове.
	+ Разпознават по звучност и състав различни оркестри, определят принадлежност на музикални инструменти към установените в практиката видове и групи.
	+ Разпознават характерни метрични явления, равноделни и неравноделни метруми, определят метруми в подходящи примери. Разпознават по слух ритмични групи, включващи нотни стойности до осмина, и ги свързват с графични символи.
	+ Знаят основни формообразуващи принципи в музиката и ги откриват в изучавани музикални форми и творби от училищния репертоар, особеностите на различни жанрове, изброяват техни типични белези и коментират функцията им в миналото и днес. - Разпознават музика и коментират обреди от различни фолклорни области в България, включително от своя регион.
	+ Знаят имена на съвременни български композитори и ги свързват с поне едно тяхно произведение.
	+ Познават музика на други народи и етноси, като открива сходства и различия във фолклорните им традиции.
	+ Познават и коментират практики, форми, популярни понятия и термини, свързани с традиционното и съвременното функциониране на музиката.
	+ Знаят имената на най-малко пет музиканти или музикални формации от различни жанрове и стилове и ги свързва с типични произведения.

**VIII Клас**

**Учениците в VIII Клас трябва да:**

* + Познават фолклорни обреди и ритуали, имат най-обща представа за музиката през древността; Познават музикални инструменти; Имат най-обща представа за връзката музика – Космос и синкретично изкуство; Основни понятия: *епоха*, *синкретизъм*, *музикални първообрази*, *колективен танц*, *древни инструменти*, *диатоника*.
	+ Знаят центрове на обществен живот в средновековието: градове, аристократични замъци, катедрали, манастири; изкуството на пътуващите музиканти; връзката музика – поезия; темата за любовта в рицарската култура; – Възприемат и изпълняват мелодия по ноти; ориентират се в песенната ритмична организация. Запознаване с основни понятия: музикален жанр, музикална форма.
	+ Имат основна представа за християнството в Европа; католическа и източноправославна църква; Имат слухов опит от възприемане на църковна музика. Познават основни понятия: Григориански хорал, Болгарский роспев, интонация.
	+ Познават основни черти на епохата на Ренесанс и конкретно на изкуството и музиката; Композиторско творчество; Музикално - изразни средства и музикални жанрове; Основни понятия: прозодия, мадригал, опера.
	+ Познават епохата на Барока, с нейните основни характеристики и началото на историята на музикално-сценичните жанрове (опера); Имат слухов опит от музикално-сценични и кантатно - ораториални произведения; Основните понятия за епохата: опера, оратория; Типичните барокови инструменти – клавишни, духови, струнни; Връзката музикални инструменти – музикални жанрове; Слухово да различат лютня, клавесин, струнни, духови инструменти и какво е кончерто гросо, орнаментика.
	+ Познават творчеството на Йохан Себастиан Бах и Георг Фридрих Хендел, Хайдн, Моцарт, Бетовен.
	+ Познават основните характеристики на епохата на Ренесанса през 19 век в Западна Европа и музиката в България по това време – имената на възрожденците и тяхното дело.

**IX Клас**

**Учениците в IX Клас трябва да:**

* Знаят Календарни обреди: коледни и лазарски песни;
* Разпознават промененият фолклор в днешната култура;
* Дават пример за българската след в Уърд мюзик;
* 4 Коментират ролята на Музика, медиите и технологиите в съвременния свят;
* Демонстрират хронологични познания за историята и развитието на популярната музика; за Първите български композитори и техните произведения , но й за класиците на българската музика
* Дават примери за съвременна българска музика и изпълнители.

**X Клас**

**Учениците в X клас трябва да:**

* + Знаят определенията за ремикс, колаж, миди технологии, спот, джингъл, кавърверсия, синтезатор, семплер, секвенсер, мейнстрийм, саундтрак, авторско право в музиката, хореография, фонограф, грамофон.
	+ Дават примери за връзката и ролята между музиката и съвременните информационни технологии, киното, медиите, радиото.
	+ Знаят исторически кога и как възниква българското радио и кино; кои са били основоположниците, какво като предавания и конкурси се е гледало по това време; Дават примери за български филми и саундтраците към тях, за български естрадни изпълнители и групи.
	+ Намират връзката между автентичния и обработения фолклор, както и мястото на фолклорните традиции в новите времена.
	+ Познават характерни български лични и битови обредни обичаи.
	+ Да дават описание за това какво е ансамбъл, фолклорен ансамбъл; примери за ярките български ансамбли; знаят за първият български ансамбъл и кога/от кого е основан.
	+ Да разбират музиката на ХХ век с цялото нейно разнообразие от стилове и жанрове.